
Αυσϊγαοϊ 

Ηἰςίοιγ ποῖ ΟΠΙΥ οαρίμΓθς ἴῃθ ριθαῖ πιοπιεηϊς οἱ ΠωπιαΠΙἴγ, Ὀυΐ αἰςο ΠιοπίῖοΓς Π]αη ἰηΠ Πἰς Ιοης 
«ουΓς6 αΠα Γ6εοΓάς Πἰς ἰάθας αΠπαά 5ηιαΙ| ἀαί[γ ηθθᾶς απα ργαεῖϊοςς. Απα ἴῖ ἷς ριθεἰςθΙγ ἵηγομρῃ ἴῃε 
Πἰςίογίσα| ἰδσίπιοηίες, Ὀμϊ αἰςο ἵΠγοιρῃη ἴπε γἱῖμαίς, ἰπαῖ ἴῃε Γ6ςθαΓζῃείς «θε δονἰάεηες ἴο 
γοςοηςῖγμοῖ ἴμε ἴπιαρθ οἱ Πιᾶη απα ἴο Πἰρη[ἰρηϊ ἴῃε «ρθεία ΓδαϊμΓςθς, αεβἰεονεπιθεηῖϊς αΠπα ενθεηῖϊς οἳ 
ΘαςΗ ρθορἰθ 4Πα 65Η Πἰςίογίσα ρεγίοά. ΙΠ ΤΠίς Γ6ςΘ8ΓΟΗ εοπῖαχί ννθ νΝΙΙ οοπιργεΠεησἰναΙγ ΡΓίπρ 
το ΙΙ{6 ἴπε {ογπις οἳ αοεμπιθηίαιγ οχρ{θςσίοη οἳ ἴπε Απεϊεηϊ, ἵπα Βγζαηίϊης απαά ἴπο Μοασγη 
σγθε[. 16 ννΙ! ααςεγῖρθ ἴπΠα ρΓίπιαιγ Γἱῖμα| ἄΓοπιθηα οἳ πιιςίς, ἄαπεθ αΠα «ΡρθΘ6ΕΕΠ ἵηπ ἰῖς οΟµΓς56 
{ΓοπΙ αγοΠαἰς ἵο ΠΙιοᾶθΓη ἴἶπιες. Ιη ἴπε «θεοπα 5θοἴίοη, 6 νΜΙΙ| ργαςεηῖ ἴμο ρἰείπογα οἳ ραγτϊομ[αι 
{οΓπις οἳ ἰάθδηΙΙΠγ. ΤΠ6η, ἴη ἴπε ἴΠίγαά «δοἴίοη, α[ῇει ἰασςητϊ[γίηρ ἴπε αιἴοποπιοις αΓἱς ἴΠμαῖ ΘΠΊΘΓΡΘΟ 
{τοπ ἰαθεηΙιγ’ς ἀἰνίσίοης, ννθ ννί! ἀεϊσγηιἰπα νιηαϊμαι ἴπα ἰαάθεητίῖγ οἱ ἴπα ἄγοπιἹεπα αΠεοῖθά αΠα 
αΠεςῖς ἴπε ἰαεηῖ[ίγ ο{ ΜοαεΓη ἄΓθεκ εμ[ίµΓε, αΓαννίηρ γεοςρθεῖϊῖνε οοπο|μςίοης. 


Η ιστορία, δεν απαθανατίζει µόνον τις µεγάλες στιγµέςτης ανθρωπότητας αλλά, παρακολουθεί 
τον άνθρωπο στη μακραίωνη πορεία του και καταγράφει το µόχθο, τις ιδέες και τις µικρές 
καθημερινές ανάγκες και πρακτικές του. Και είναι ακριβώς µέσα απὀ τις ιστορικές μαρτυρίες 
αλλά και απὀ τις ιεροτελεστίες που οι ερευνητές αναζητούν στοιχεία για να ανασυνθέσουν την 
εικόνα του ανθρώπου και να αναδείξουν τα ιδιαίτερα γνωρίσματα, επιτεύγματα και δρώμενα 
κάθε λαού και κάθε ιστορικής περιόδου. 


Σε ἑνα τέτοιο ερευνητικὀ πλαίσιο εντάσσεται Και το παρόν δοκίμιο, στο οποίο θα 
ζωντανέψουµε συνοπτικά τις µορφές παραστατικής έκφρασης του Αρχαίου Έλληνα, του 
Βυζαντινού και του Νεοέλληνα. Στην πρὠτη ενότητα θα περιγράψουμε το πρωτογενές 
τελετουργικὀ δρώμενο της μουσικής, του χορού και του λόγου στην πορεία του απὀ τους 
αρχαϊκούς έωςτους νεότερους χρόνους. Κατόπιν, στη δεύτερη ενότητα, θα παρουσιάσουμε την 
πληθώρα των ιδιαίτερων μορφών της ταυτότητας. Στη συνέχεια, στην τρίτη ενότητα της 
μελέτης µας, αφού ταυτοποιήσουµε το τριφυές και τις αυτόνομες τέχνες που προέκυψαν από 
τις διασπάσεις του, θα προσδιορίσουµε κατά πόσο η ταυτότητα των δρωµένων επηρέασε και 
επηρεάζει την ταυτότητα του σύγχρονου ελληνικού πολιτισμού, εξάγοντας ορισμένα 
συμπεράσματα. 


Ιστορική αναδροµή του Τριφυούς και οι επιµέρους διασπάσειςτου 

Είναι αναμφίβολο ότι, απὀ τις απαρχές της ανθρώπινης ύπαρξης και τη δηµιουργία του 
σχήματος της μικρής ομάδας και τη περαιτέρω εξέλιξή της, προέκυψαν δυναμικές 
ετερογένειας, καταμερισµός εργασίας και ανάδειξη της βιολογικής επάρκειας του ανθρώπου, 





1 { ᾱ- αχ . / / µ / / / 
Γενικά αποδεκτή άποψη του προηγούμενου αιώνα είναι ότι οι ιεροτελεστίες είναι πιο σπουδαίες και 
διδακτικές για την κατανόηση τῶν αρχαίων θρησκειών παρά οι εὐμετάβλητοι μύθοι. Βλ. Βιτκετί 1993, 

133. 

που του επέτρεψαν να αναδείξει τα τάλαντά του. Από τις ενασχολήσεις που σήµερα 
ονομάζουμε καλλιτεχνικές και στη γέννηση της ιστορίας εξυπηρετούσαν τελετουργικούς- 
μυστηριακούς αλλά και πρακτικούς-εργασιακούς σκοπούς, οι δρωµενικές παραστατικές τέχνες 
εκφράζονται στο σὐνολό τους µε το σύνθετο τελετουργικό δρώμενο χορού, μουσικής και 
λόγου, το επονομαζόμενο τριφυές, τρισυπόστατο κτλ. Το τριφυές προέκυψε όταν ο 
άνθρωπος πρόσθεσε στην καθημερινότητα του λόγου και στην κίνησή του µελωδικότητα και 
ρυθµικότητα µε απὠτερο σκοπό να συμβάλει θετικά στη διαδικασία της γονιμότητας, 
αναπαραγωγής και ανανέωσης της φύσης. Η αρμονική σύζευξη της μουσικής, του χορού και 
του λόγου επιτυγχάνεται µέσω του ρυθμού. 


Απόντις διασπάσεις του τρισυπόστατου προέκυψαν τρία δρωµενικά ζεύγη. Πρὠτιστα το ζεύγος 
μουσική και χορός µας οδηγεί συνειρµικά στο μύθο όπου σύμφωνα µε αυτόν ο Θησέας µετους 
συντρόφους του επιστρέφοντας απὀ την Κρήτη, σταμάτησαν στη Δήλο και χόρεψαν τη Γέρανο 
μιμούμενοι τις στροφές και τα γυρίσματα του λαβύρινθου.΄ Ίσως, ο συγκεκριμένος χορός εκτός 
από το ότι µας αποδεικνύει την αποτύπωση του Φυσικού περίγυρου στο δρώμενο, µας 
καθορίζει και την πρωτογενή αιτία δημιουργίας του. Σε σύγκριση µε το πρὠτο αυτό το ζεύγος 
όπου απουσιάζει ολόγος, στο δεύτερο ζεύγος, µουσικής-λόγου εκλείπει ο χορός, χωρίς αυτό να 
σηµαίνει ότι στην παρουσίασή του δεν επιστρατεύεται κάποια υποτυπώδης, έστω, σωματική 
δράση. Ειδικότερα, στο ζεύγος αυτό, η µουσική συνοδεύει εξάρει αλλά και υποτάσσεται 
απόλυτα στο λόγο, ο οποίος είναι φύσει μουσικός µε την ύπαρξη των μακρών και βραχέων 
Φθόγγων της αρχαίας ελληνικής γλὠσσας. Συγκεκριµένα, ο αοιδός, που αναφέρεται συχνά 
στους στίχους των ομηρικὠν επών, άδει μύθους θεών και άθλους ηρώων, µε συνοδεία 
Φόρμιγγας. Η εξάρτηση της μουσικής απὀ το λόγο είναι απόλυτη, ο ρυθµός του στίχου 
καθορίζειτο ρυθµό της µελωδίας και από τα ποιητικά µέτρα γεννώνται τα μουσικά. 


Στο τρίτο ζεύγος του χορού-λόγου απουσιάζει εντελώς η µουσική. Πρόκειται για πομπικό χορό 
που επιτυγχάνεται µε υποτυπώδεις σωματικές κινήσεις Και µε εµµελή απαγγελία. Κοινό 
στοιχείο των τριών δρωμενικώὠν ζευγών, εκτός της αέναης αναφοράς τους στο τριφυές, είναι 
και τα κοινωνιοψυχολογικά χαρακτηριστικά, που συνδέονται άµεσα µε τον αντικατοπτρισµό 
της εναγώνιας προσπάθειας του ατόμου ή της ομάδας να αντιδράσει θετικά στο πεπρωμένο 
µετατρέπονταςτον πόνο σε ομορφιά, το παράπονο σε απαράμιλλη τέχνη. 


Αποτελεί αλήθεια καθολικού κύρους ότι, σύμφωνα µε την ιστορία, αρχαιολογία και 
ανθρωπολογία µε την πάροδο του χρόνου, την πρόοδο και τις αναπότρεπτες κοινωνικές- 
οικονοµικές- ιδεολογικές µεταβολές των πολυπληθών πλέον κοινωνιών προέκυψαν αυτόνομα 
η µουσική, ο χορός και ο λόγος. Είναι συγχρόνως η ώρα της ανάδειξης των ταλάντων και της 
επώνυµης πλέον δημιουργίας. Ο δηµιουργός, ο μουσικός, ο χορευτής, ο ποιητής, εφόσον 
διδάσκεται και αυτός απὀ την Κοινωνία στην οποία ζει, διαμορφώνει αισθητικές αξίες τις 
οποίες και εκφράζει µέσα από την τέχνη του. Σε αυτά τα πλαίσια η µουσική παράγεται είτε 
µέσω της φωνής, είτε µέσω οργανικού µέρους και αναδεικνύει το τάλαντο της φωνής και τη 
δεξιοτεχνία στο όργανο. Ο χορός, προερχόμενος από την εμπειρία της ανθρώπινης εργασίας µε 


Ζ Λέκκας κ.ά. 2003, 218. 

3Η τελετουργία είναι ενέργεια µε σηµειωτικό χαρακτήρα αποκοµµένη από το πρωταρχικό και πρακτικό 
περιεχόμενό της. Η λειτουργία τῆς κανονικά έγκειται απὀ σχηματισμό οµάδων, στην αλληλεγγύη, στο 
διάλογο μεταξύ τῶν µελών της ομάδας. Σύμφωνα µε τα ανωτέρω προκύπτει ότι απὀ την αρχική 
απομάκρυνση προς κάτι εξωανθρώπινο έπεται και η κατεξοχήν κοινωνική λειτουργία της τελετουργίας. 
Ῥαγκεπί 1993, 1323-1324. 

Βιτκετί 1993, 229. 

σκοπό την προσωποποίηση και εξευµένιση του ανεξήγητου, αναδεικνύει µε περιορισμένο 
αριθµό κινήσεων την κιναισθητική ικανότητα του χορευτή. Τέλος, η ποίηση, η στιχουργία 
αναδεικνύει το ταλέντο του αυτοσχεδιασμού, της σύνθεσης καιτης αφηγηµατικότητας. 


Είναι η στιγµή που θα συναντήσουμε το δρώμενο σε δύο διαφορετικά επίπεδα. Στο πρώὠτο, 
απαντάται το τριφυές στη καθημερινότητα των αρχαϊκών κοινωνιών ως αρχέγονο και 
πρωτογενές µε τη µορφή του διθυράµβου. Μια πρὠιμη και χωρίς ιδιαίτερο αντίκτυπο 
αντίδραση έχουµε απὀ τον Πλάτωνα στην Πολιτεία του, καθώς αντιτίθεται στη θακχεία, 
προτείνοντας την εµµέλεια. Χαρακτηριστικό για την αισθητική των αρχαίων Ελλήνων ήταν ότι 
βασιζόμενοι στη θεωρεία του ήθους, πίστευαν ότι τα ηχητικά φαινόμενα συνδέονται άµεσα µε 
τις Ψυχικές καταστάσεις και ότι µια ορισμένη σειρά ήχων µπορεί να προκαλέσει ένα 
συγκεκριµένο αίσθημα. Για παράδειγµα η λύρα, µε το λεπτό της ήχο χρησιμοποιούνταν για την 
αγνή λατρεία του Απόλλωνα, ενώ ο αυλός ήταν το όργανο του Διονύσου και εξέφραζε τη 
γλὠσσα του πάθους. Ειδικότερα, οι τεχνικές εξελίξεις που σημειώθηκαν στον αυλό και που τον 
κατέστησαν ὀόργανο πολυαρμόνιο προκάλεσαν αντιδράσεις και οδήγησαν στην πλήρη 
διάσπαση της ενότητας λόγου- ήχου- κίνησης.» Στο δεύτερο επίπεδο, απαντάται το τριφυές στις 
ὁραµατικές παραστάσεις την κλασική εποχή. Εκεί, οι τραγικοί ποιητές εμφανίζονται 
ταυτόχρονα εκφραστές του κειµένου, μουσικοί και χορογράφοι αναδεικνύοντας την αισθητική 
και παιδευτική αξία της θεατρικής τέχνης. Το αρχαίο δράµα, ως άµεση διαµόρφωση του 
πρωτογενούς δρωµένου ή τις μεμονωμένες συνιστώσες του, ενσωματώνει στοιχεία από το 
τελετουργικό θέατρο της αρχέγονης λαϊκής ἐκφρασης (διθύραμβος) και παραδίδεται εκ νέου, 
μετουσιωμένο, στο λαό που συμμετέχει πλέον ως θεατής. Η υπέροχη σύζευξη χορού, µέλους 
και λόγου έχει επιτευχθεί παράλληλα µετην ανάδειξη του δημοκρατικού πολιτεύματος. 


Αργότερα οι διδασκαλίες των σοφιστών περί αγνωστικισμού επηρεάζουν ὀχι µόνο την πολιτική, 
τη Φιλοσοφία, τη θρησκεία αλλά και τα Καλλιτεχνικά δρώμενα. Έτσι, στην κωμωδία του 
Μενάνδρου αφενός ο χορός παραγκωνίστηκε και κατέληξε να είναι υποτονικός, αφετέρου η 
ίδια μουσική παιζόταν σε πολλές κωμωδίες και δεν αποτελούσε πλέον δηµιουργία του 
κωμωδιογράφου. Παρατηρούμε λοιπὀν, τους µεν δημιουργούς µε το μυθολογικό υλικό να 
θέτουν αισθητικές αξίες, επηρεαζόµενοι από τις κυρίαρχες κοινωνικοπολιτικές συνθήκες, το δε 
λαό να συνεχίζει να εκφράζεται αυθόρμητα στην ιδιωτική του ζωή µε τραγούδια γάμου, 
παιδευτικά, συµποσιακά και θρηνητικάἀ. Υπομνηματίζεται ότι, ενώ το αρχαίο δράµα µε τη 
µορφή που αναφέραμε δεν υφίσταται πλέον, πολλές ιδιωτικές δρωµενικές εκδηλώσεις 
επιβιώνουν ως τις ηµέρες µας. Στη βυζαντινή περίοδο, όπου επικράτησε η θεοκρατική 
αντίληψη, αμβλύνθηκε αυτή η απόσταση ανάµεσα στον παραδοσιακό τρόπο έκφρασης του 
λαού, µέσα από τις προφορικές διαδικασίες και στην διαμορφούμενη πολιτισμική αντίληψη. Η 
χριστιανική εκκλησία βίαια διαχώρισε το τρισυπόστατο, αποκλείοντας τα μουσικά όργανα και 
το χορό από τα εκκλησιαστικά τελετουργικά δρώμενα ενώ συνέχισαν να χρησιμοποιούνται στις 
λαϊκές διασκεδάσεις.ὸ Βέβαια, παρά το διαχωρισμό του τριφυούς το λατρευτικό δρώμενο της 
Εκκλησίας έχει δεσμούς µετο αρχαιοελληνικό τριφυές του δράματος. 


"Ζωγράφου κ.ά. 2003, 90. 

ὁ Παπαοικονόµου- Κηπουργού κ. ά. 2003. 295-296. 

7 Σήµερα οι Νεοέλληνες τραγουδούν και χορεύουν στους γάμους, νανουρίζουν τα μωρά τους και καλούν 
επαγγελματίες θρηνωδούς για να τιμήσουν τους νεκρούςτους. Βλ. Παπαοικονόµου- Κηπουργού, κ.ά. 
2003, 155-160 και Γρηγορίου κ.ά. 2003. 240. 

ὃ Τα λεγόμενα «θυµελικά παίγνια». Βλ. Μαλιάρας κ.ά. 2003, 276. 

Η πλήρης διάσπαση του πρωτογενούς δρωµένου οδήγησε, απὀ τον 19ο αιώνα και µετά, στην 
τελειοµανή επίδειξη δεξιοτήτων, ὀπου ο χορευτής στο κλασικό µπαλέτο μετατρέπεται σε 
«ουράνια οπτασία», ο μουσικός σε επιδέξιο οργανοπαίκτη και ο ποιητής σε τέλειο εκφραστή 
του λόγου. Όλοι οι καλλιτεχνικοί δημιουργοί δεν αναπαριστάνουν πλέον την πραγματικότητα 
ούτε εκφράζουν συναισθήµατα ή καταστάσεις αλλά προβληματιζόμενοι για τη Φύση της 
Τέχνης δρουν µε ένα σκοπό: η Τέχνη για την Τέχνη. 


Το ζήτημα της ταυτότητας και τα ταυτοτικά επίπεδα και είδη 

Θεμελιακό ρόλο στο Φαινόμενο της υποκίνησης του θέματος των ταυτοτήτων διαδραμάτισε η 
σηµερινή πολυπολιτισµική κοινωνία στην οποία βιώνει ο σύγχρονος άνθρωπος." Βέβαια, η 
ουσία της ταυτότητας, ως αφηρημένη έννοια, δεν είναι εντελώς µονοσήµαντη, παρουσιάζει µια 
πολυσηµία, η οποία συνίσταται ή αναλύεται σε πολλές και διαφορετικές σημασίες. 


Ο όρος ταυτότητα έχει το ιδίωµα ή το χαρακτηριστικό να συγκεντρώνει τα επιµέρους στοιχεία 
οµάδων ἡή ατόμων, τα οποία τους προσδίδουν συγκεκριμένη υπόσταση. Καθώς είναι αναγκαίο 
συστατικό των ομάδων ή των ατόμων αυτές ή αυτά µέσω της ταυτότητας αυτοπροσδιορίζονται 
και αναγνωρίζονται. Επίσης, η κοινή ταυτότητα ενισχύει το συναίσθηµα της ασφάλειας της 
διατήρησής της ομάδας από ενδεχόμενο κίνδυνο εξάλειψής της." Παράγωγο στοιχείο της 
ταυτότητας είναι, ο ετεροπροσδιορισµός ή αυτοπροσδιορισµός του ατόμου µέσω αυτής. Έτσι, 
το άτοµο ή η ομάδα αυτοπροσδιορίζεται µέσω συγκεκριμένων ομοιογενών στοιχείων. 
Παράλληλα, επιτυγχάνεται συνάφεια όταν δύο ἡή περισσότερες ταυτοτικές οµάδες έχουν 
οµοειδή στοιχεία. 


Προέκταση του Φαινομένου αποτελεί η κατασκευή ταυτότητας όπου αναζητούνται και 
συλλέγονται ή ακόµη κατασκευάζονται ενοποιά στοιχεία για τη δηµιουργία της. Από την άλλη 
πλευρά η διάγνωση της ταυτότητας πραγματοποιείται λαμβάνοντας υπόψη τα αντικειμενικά 
στοιχεία που απαρτίζουν την ήδη δημιουργημένη ταυτότητα. Γίνεται αξιωματικά δεκτό ότι, η 
ταυτότητα είναι τετελεσµένη όταν αρχικά προσδιορίζεται το κριτήριο και κατόπιν εντάσσεται 
σε αυτή το σύνολο και σκοπούµενη όταν συμβαίνει το αντίθετο. 


Οι όψεις των ταυτοτήτων διαφέρουν μεταξύ τους από τους λόγους εγκαθίδρυσήςτους και έτσι 
διακρίνουμε τρία βασικά είδη ταυτότητας την πραγματική, τη Φανταστική και τη συμβολική. 
Πρωταρχικοί ή απαραίτητοι όροι δημιουργίας της πραγματικής ταυτότητας αποτελούν την 
καταρχήν συγκρότηση των μελών της µε αναλλοίωτα, ελέγξιμα στοιχεία, για τη µη 
αμφισβήτηση της γνησιότητάς τους. Η νόµιµη καταστατική κατοχύρωση και η θεσµική κάλυψη 
ενισχύουν την οντότητα της πραγματικής ταυτότητας ὡς τυπική και θεσµική. Μπορούμε να 
ισχυριστούµε ὀτι στον αντίποδα τη πραγματικής ταυτότητας βρίσκεται η Φαντασιακή 
ταυτότητα, της οποίας τα στοιχεία είναι ελαστικά, υποκειμενικά και δύσκολα ελέγχονται. 
Σύνηθες της φανταστικής ταυτότητας είναι το νοερό ιδεολογικό της κριτήριο, το οποίο την 
καθιστά σε ιδεολογική-φαντασιακή ταυτότητα. 


Βιρβιδάκης κ.ά. 2003, 57. 

5Ο Γ, Πασχαλίδης υποστηρίζει ότι µε τη λήξη του Ψυχρού Πολέμου ο κόσμος χαρακτηρίζεται από 
οικουμενική συσσωµάτωῶση και απὀ διεκδικήσεις µε κάθε τρόπο αναγνώρισης ταυτοτήτων. Βλ. 
Πασχαλίδης 1999, 73. 

1] Ειδικότερα, η διεκδίκηση ταυτότητας από τους δηλώσαντες υπερασπιστές των κοινών καταβολών 
καταλήγει στη δημιουργία προνομιούχῶν οµάδων. Βλ. Ρινπεπίγ 1999, 49-50. 

Η τρίτη αφηρημένη κατηγορία, η συμβολική ταυτότητα, αυτοπροσδιορίζεται απὀ εξωτερικά 
συμβολικά γνωρίσματα µέσω των αισθήσεων, τα οποία λειτουργούν ως µέσα προσδιορισμού 
Και αναγνώρισης των ατόμων στην ομάδα." Τα στοιχεία που συναποτελούν την ανωτέρω 
ταυτότητα είναι φανταστικά αλλά και πραγματικά µε αποτέλεσµα η συμβολική ταυτότητα να 
αποτελεί μεικτό είδος ταυτότητας. Είναι γεγονός ότι, η ανάγκη απόκτησης ταυτότητας 
εξυπηρετεί πρακτικά την επιθυμία να ανήκει κανείς σε ένα τόπο και µια παράδοση καθώς το 
άτομο εκφράζεται µέσα από συγγενικές σχέσεις και προγονική καταγωγή. Παράλληλα 
διαπλέκεται η θρησκευτική πίστη που συνδέει έτι περισσότερο τα µέλη της ομάδας, σύνδεση 
που εκφράζεται µε στοιχεία που αποκτούν συμβολικό χαρακτήρα, υπογραμμίζοντας την 
ταυτότητα, αλλά καιτα δικαιώµατα του ατόμου στην ομάδα. 


Αξιοσημείωτο είναι να αναφερθεί η σχέση των ταυτοτήτων µε τον χρόνο. Ενώ η ταυτότητα 
δημιουργείται σε µια συγκεκριμένη χρονική στιγµή η διάρκειά της εξαρτάται απὀ τους 
συνεχιστές- κληρονόμους της ομάδας. Η µακροβιότητα µιας ομάδας δημιουργεί την παράδοση. 
Ως παραδοσιακή ταυτότητα θεωρούμε αυτήν που επιβιώνει για ένα αιώνα περίπου, δια µέσου 
τριών γενεών κληρονόμων, αλλά και αυτήν που αναβιώνει αναγεννώµενη ή επιβαλλόμενη και 
έχει επίκτητα ή εμφυτευμένα στοιχεία της φερόμενης παράδοσής της.» 


Αποτέλεσμα της εµµονής στην παράδοση είναι και η δηµιουργία των πολιτισμικών 
ταυτοτήτων. Οι προτιμήσεις προς τη διατήρηση της παράδοσης των µελών της πολιτισμικής 
ταυτότητας είναι ανασταλτικός, αναχρονιστικός παράγοντας για την πολιτισμική εξέλιξη 
γενικότερα. Βέβαια ανάλογη βαρύνουσα σημασία στη διατήρηση-διαµμόρφωση πολιτισμικής 
ταυτότητας, εκτός της παράδοσης, διαδραματίζει και η θέση ή η συμπεριφορά του Άλλου." 
Έτσι, σύµφωνα µετις ιστορικές συνθήκες τα µέλη προσαρμόζουν τα δεδοµένα της πολιτισμικής 
τους ταυτότητας." 


Πολλοί υποστηρίζουν ότι στα δεδοµένα-στοιχεία µιας πολιτισμικής ταυτότητας συμβάλλουν 
και οι θρησκευτικές δοξασίες ή ιδεολογίες. Στη χώρα µας συγκεκριµένα, που η θρησκεία 
διαδραματίζει ρόλο ταυτόσηµου µε το έθνος, προσδιορίζονται µέσω αυτής η έννοια της 
ύπαρξης τόσο του έθνους όσο Και των ατόμων που το απαρτίζουν.ὁ Τέλος, η ερμηνεία του 
φαινομένου των ταυτοτήτων θα ήταν ελλιπής χωρίς την αναφορά της εθνικής ταυτότητας. 
Βασικό στοιχείο δημιουργίας και ένταξης των µελών σε µια εθνική ταυτότητα είναι η ύπαρξη 
κράτους. Για την ενίσχυση της ύπαρξης και της επιβίωσης του κράτους πολλές Φορές 
κατασκευάζονται ενοποιά συστατικά, τα οποία αποσκοπούν στην ενδυνάµωση των µελών του 
έθνους. 


Η τέχνη ὡς Φορέας και εκφραστής ταυτοτήτων 
Στην πρὠτη ενότητα περιγράφηκε το τριφυές και στη δεύτερη τα είδη των ταυτοτήτων. Θα 
ολοκληρώσουμε εξετάζοντας την ταυτότητα του δρωµένου καθώς και την ταυτότητα του 


” Τα µέλη της «εταιρείας» του Πυθαγόρα αναγνωρίζονταν μεταξύ τους µε σύμβολα. Βλ. Καλογεράκος και 
Θανασάς 2000, 46. 

ἁστην παραδοσιακή- πολιτισμική ταυτότητα αξιοσημείωτο είναι ότι εμπλέκεται η ιστορική καταξίωση 
του εμείς µε μεταφυσικές διαστάσεις ποὺ οδηγεί είτε στην αυτοεκτίµήση είτε στην ξενοφοφία. Βλ. 
Ιντζεσίλογλου 1999, 185. 

΄ Πασχαλίδης 1999. 92. 

"Όταν ο Φαλμεράγιερ αμφισβήτησε την αρχαιοελληνική καταγωγή των Ελλήνων η ελληνική 
ιστοριογραφία προσδιόρισε τη νεοελληνική ταυτότητα. Βλ. Ροτζώκος 1990, 220-221. 

ὁΠαπαρίζος 1999, 151. 





34 


ελληνικού πολιτισμού. Είναι αναμφίβολο ότι, η πραγματική τετελεσµένη ταυτότητα του 
πρωτογενούς τελετουργικού δρωµένου µεταλλάχθηκε σε συμβολική και σκοπούµενη µετά την 
παρουσίαση του τριφυούς στο αρχαίο δράµα. Ο μύθος, η ιστορία, οι συγγενικές σχέσεις, η 
προγονική καταγωγή, οι θρησκευτικές πίστεις διαπλέχθηκαν και αποτέλεσαν τα σύμβολα 
προκειµένου να υπογραμμιστεί η ταυτότητα, αλλά και τα δικαιώµατα και η συµµετοχή της 
ομάδας στην πόλη- κράτος. 


Στην νεότερη Ελλάδα κατά τη δηµιουργία της ταυτότητάςτης, όπως άλλωστε και στα υπόλοιπα 
ευρωπαϊκά κράτη, χρησιμοποιήθηκε ως σύμβολο το αρχαιοελληνικό παρελθόν. Η κλασική 
εποχή ήταν κεντρικὀ σύμβολο και η επιστήµη της λαογραφίας, µέσα στον ίδιο συμβολικό 
περίγυρο, επιχείρησε να ανακαλύψει στους αγροτικούς πληθυσμούς επιζώντα αρχαία ήθη και 
έθιμα. Καθώς η τέχνη είναι ο φορέας και η εκφραστής ταυτοτήτων η δόµηση της ελληνικής 
εθνικής ταυτότητας αποτέλεσε συλλογικό σχέδιο που οδήγησε στην ελληνικότητα. 
Αδιαφορώντας λοιπόν για διαστάσεις της αγροτικής ζωής, όπως για παράδειγµα την ενότητα, 
σε κάποια επίπεδα, ολόκληρης της Βαλκανικής σε ήθη, έθιµα και πρακτικές, προσδιόρισε την 
ταυτότητα των νεοελλήνων µέσα στα όρια εθνικής συνείδησης νοθεύοντας και πλάθοντας 
ακόµη καιτο δημοτικό τραγούδι." 


Συμπληρωμµατικό στοιχείο αποτελεί ο χορός της Καραγκούνας, ο οποίος δημιουργήθηκε 
χρησιμοποιώντας βήματα απὀ χορούς της Θεσσαλίας και απὀ άλλων περιοχών της Ελλάδας. 
Αντίστοιχα, ο Παπαδιαμάντης όταν αναφέρεται στο σκιαθίτικο πασχαλινό χορό Καμάρα µάς 
διαφωτίζει για τα πλέον χριστιανικά- θρησκευτικά του γνωρίσματα εφόσον χορεύεται γύρω 
απὀ την εκκλησία και συμμετέχει ο παπάς. Καθίσταται σαφές ότι, ενώ ο χορός δανείζεται 
συνεχώς νέα στοιχεία, διαμορφώνεται και παραμένει η «..εντυπωσιακά σταδερότερη µορφή 
τέχνης, ουσιαστικά απαράλλαχτη µέσα στους αιώνες..».' 


Αναφερόµενοι στην πολιτισμική ταυτότητα αντιληφθήκαµε ότι παραπέμπει σε µια βιωµένη 
παράδοση. Όπως η ιστορία των κοινωνιών είναι µια ιστορία ανταλλαγών, δανείων και 
αµοιβαίου εμπλουτισμού έτσι και η πολιτισμική ταυτότητα είναι µια σύνθεση από στοιχεία 
που ανευρίσκονται και αλλού.’ Μεταλλαγμένη ως προς το τριφυές αποτελεί η αναβίωση των 
μεταγενέστερων τεχνών του θεάτρου, της όπερας, του κινηματογράφου και των πολυμέσων. 
Ειδικότερα, το ελληνικό θέατρο κατέληξε να αποδίδει ιδέες, αντί να μιμείται σπουδαίες 
πράξεις. Στη σύγχρονη ελληνική πραγματικότητα εµφανίζεται ψευδώς το θέατρο ως συνέχεια 
του αρχαίου δράματος, παρατηρώντας εμφανή διαφορά στους δημιουργούς που ασχολούνται 
άλλος µε τη μετάφραση, άλλος µε τη χορογραφία, τη µουσική, διαλογικά µέρη κ.ο.κ. Με στόχο 
την ανάδειξη αρχαιοελληνικής ταυτότητας περιορίστηκαν στον ρόλο του θεματοφύλακα του 
παρελθόντος, παραβλέποντας ουσιαστικά ξενόφερτα στοιχεία. Έτσι, παρουσιάζονταν 
τραγωδίες στην αρχαία γλὠσσα αλλά χωρισμένες σε πράξεις, µε αυλαία, ρομαντική μουσική, 
και χωρίς την παρουσία χορού. Επιπλέον, προς επιδίωξη ευρωπαϊκής ταυτότητας, το ελληνικό 
θέατρο δανειοδοτήθηκε από το ευρωπαϊκό τη θεµατογραφία και τους σκηνικούς κώδικες. 


ΙΤ Αραγούμης 1983, 201. 

Ιδ Νοθεύσεις έγιναν για τον πολλαπλασιασμό του τουρκικού µένους, ενώ πλαστά τραγούδια είναι τα 
Κολοκοτρωνέικα ή τα αντίστοιχα Ρουμελιώτικα µε σαφή τάση να παραγεµιστεί η ιστορική διαδρομή µε 
ένδοξα κατορθώματα. Βλ. Πολίτης 1995, 59. 

'λέκκας 1998, 194. 

ἌῬιγπεπίν 1999, 52. 

31Ο Γεωργουσόπουλος (1983, 208) αναφέρεται σε Σαιξπηρισμό ή Σιλλερισμό και βυρωνικά ιστορικά 
δράματα. 

Αντίστοιχο ρόλο διαδραματίζει και η δυτικότροπη όπερα. Αρχικά εμφανίστηκε τον 16ο αιώνα 
στην Ιταλία ὡς απόπειρα αναβίωσης του αρχαίου ελληνικού δράματος και κατέληξε η µήτρα 
του κλασικού μπαλέτου. Ο δημιουργός μετατράπηκε σε ελεύθερο επαγγελματία που 
απευθύνεται πλέον στην ελεύθερη αγορά και κρίνεται απὀ το κοινό. Η παρουσίαση ενός τόσο 
ξένου δρώμενου προς τα ελληνικά είχε µείζονα θέση και στη χώρα µας ειδικότερα στα νησιά 
του Ιονίου όπου κατασκευάστηκαν και πολυτελή θέατρα για τις παραστάσεις της όπερας. 
Καταληκτικά αντιλαμβανόμαστε ότι, η διάσπαση του τρισυπόστατου δρωµένου στη σύγχρονη 
ελληνική πραγματικότητα επηρεάζει την ταυτότητα του ελληνικού πολιτισμού και απὀ τον 
τρόπο µε τον οποίο αντιμετωπίζουμε εμείς το ίδιο το δρώμενο. Παρόλη την προσπάθεια των 
πολιτιστικών συλλόγων να τονώσουν και να αναβιώσουν παραδοσιακούς θεσμούς και έθιμα, 
τα πανηγύρια µας κατέληξαν δηµοτικοφανή αφού ακούγονται σε αυτά όλα τα είδη µουσικής 
και χορεύονται όλοι ανεξαιρέτως οι χοροί µοντέρνοι, λαϊκοί και δημοτικοί, ένδειξη που 
φανερώνει ότι η κοινωνία µας βρίσκεται σε μεταβατικό στάδιο. Από την άλλη πλευρά, η 
περιφέρεια εξακολουθεί να βιώνει το τρισυπόστατο που έχει επιβιώσει απὀ την αρχαιότητα 
γιατί δεν υπάρχει έθιμο, χορός ελληνικός που να µην προέρχεται απὀ τελετουργικές 
διαδικασίες. Βέβαια, τα παραδοσιακά έθιµα έχουν μετατραπεί σε φολκλορικά δρώμενα” µε 
αναβιωτική πρόθεση και ευτυχώς για τη χώρα µας όχι εµπορική, αφού θεωρείται ακόµη 
ασέβεια Κάτι τέτοιο. Όλα αυτά τα δρώμενα --είτε επιβιώσεις, είτε αναβιώσεις- έχουν 
συμβολική ἡ Φανταστική ταυτότητα. 


Συμπεράσματα 

Σε γενικές γραµµές, παρακολουθώντας την πορεία του τριφυούς, καταλήξαµε στις επιµέρους 
τέχνες της στιχουργίας, της μουσικής και του χορού. Το τριφυές στο ξεκίνημά του εξέφραζε την 
τελετουργική ἐκφραση του ατόµου-ομάδας και στην πορεία του υπό τη µορφή του ὁράµατος 
διαµόρφωνε µετον παιδευτικό του ρόλο το κοινωνικό γίγνεσθαι. 


Συνοπτικά οριοθετήθηκε η ταυτότητα, µετις συνιστώσες της και έγινε αντιληπτή η ανάγκη του 
ανθρώπου να προσδιορίζεται µέσω αυτής. Είναι σαφές ότι, όπως όλοι οι πολιτισμοί δεν είναι 
αυτόνομοι αλλά δανείζονται αενάως στοιχεία απὀ άλλους, ἐτσι και ο σημερινός ελληνικός 
πολιτισμός στα δρὠώμενά του παρουσιάζει ρίζες εμφανείς από τον αρχαίο πολιτισμό αλλά 
εμπεριέχει και στοιχεέα από τις αντίπερα όχθες του πολιτισμικού γίγνεσθαι. Έτσι, 
συμπεραίνεται ότι, τα δρώμενα µε τις συνιστώσες τους επηρέασαν και επηρεάζουν την 
ταυτότητα του ελληνικού πολιτισμού. Η αναπόφευκτα πολυπολιτισμική κοινωνία που 
βιώνουμε σήµερα είναι δυναμικός παράγοντας για τη διαµόρφωση της νέας ελληνικής 
ταυτότητας µε αποτέλεσµα τη µίξη ελληνικών και ξένων πολιτισμικών ταυτοτήτων. 

